**Opis poslova radnog mjesta i podaci o plaći radnog mjesta**

|  |  |  |
| --- | --- | --- |
| **Radno mjesto** | **Opis poslova** | **Koeficijent\*** |
| **1.** | Ravnatelj/ica  Rukovodi radom I. Uprave za Europu koja na razini državne uprave koordinira poslove koji se odnose na predstavljanje i sudjelovanje Republike Hrvatske u radu Vijeća Europske unije, te koja prati, vodi i koordinira bilateralne odnose s europskim državama - članicama EU i EFTA; koordinira izradu prijedloga okvirnih stajališta, stajališta za sastanke Vijeća ministara, sastanke COREPER I i COREPER II, te radnih skupina u okviru tih tijela, sudjeluje u pripremi sastanka Vijeća za opće poslove, te sastanaka Europskog vijeća, u skladu sa važećim pravnim okvirom o koordinaciji EU poslova, prati razvoj različitih EU politika, te institucionalne odnose unutar EU-a, usko surađuje s Europskom komisijom i drugim EU institucijama, te državama članicama EU-a u Vijeću, s kojima održava redovite konzultacije; u obavljanju poslova usko surađuje sa stalnim predstavništvom pri EU i diplomatsko-konzularnim predstavništvima RH u državama članicama EU, radi na promociji bilateralnih odnosa s europskim državama – članicama EU-a i EFTA, s njima održava bilateralni politički dijalog, vodi brigu o zaštiti prava i interesa državljana RH koji prebivaju ili borave u europskim državama, te promicanju njihovih veza s domovinom, nadzire i koordinira rad Sektora u Upravi te obavlja i druge poslove koje mu povjeri ministar. | 3,700 |
| **2.** | Ravnatelj/ica  Rukovodi radom II. Uprave za jugoistočnu Europu, koja provodi utvrđenu vanjsku politiku RH u bilateralnim odnosima sa susjednim zemljama koje nisu članice Europske unije te zemljama jugoistočne Europe tj. Bosnom i Hercegovinom, Crnom Gorom, Srbijom, Albanijom, Kosovom, Sjevernom Makedonijom i Turskom, u inicijativama, organizacijama, forumima i drugim oblicima institucionalizirane regionalne suradnje te u pogledu tehničke pomoći, prijenosa znanja i iskustva iz pristupnog procesa drugim državama; izrađuje nacrt godišnjeg plana Uprave, koordinira rad Sektora u Upravi, upravlja radom na izradi stajališta RH i koordinira mjere u cilju suradnje RH unutar EU i s njezinim članicama vezano za zemlje iz nadležnosti Uprave, odnosno kandidatima i potencijalnim kandidatima za članstvo u EU; upravlja praćenjem politika i odnosa EU prema spomenutim zemljama, a posebno proces proširenja i stabilizacije i pridruživanja; predlaže stajališta i aktivnosti RH unutar NATO-a prema zemljama jugoistočne Europe koje nisu članice NATO-a i aktivno sudjeluje u potpori njihovim aspiracijama glede približavanja NATO-u; prati i usmjerava rad DM/KU u svojem djelokrugu; održava odnose s nadležnim tijelima Europske unije, kao i s diplomatskim predstavnicima drugih zemalja u području svoje nadležnosti; potiče i pruža pomoć u suradnji državnih tijela s inozemstvom u političkim, kulturnim, znanstvenim i drugim područjima; pruža osobitu skrb i zaštitu dijelova hrvatskoga naroda u državama iz nadležnosti Uprave; promiče, uspostavlja i održava veze s hrvatskim iseljenicima i manjinama kao i s njihovim udrugama u njihovim državama, obavlja i koordinira poslove koji se odnose na predstavljanje i sudjelovanje RH u inicijativama, organizacijama, forumima i drugim oblicima institucionalizirane regionalne suradnje; osigurava koordinirano istupanje predstavnika RH u svim oblicima regionalnih foruma, kao i transnacionalnih, prekograničnih i međuregionalnih aktivnosti; koordinira rad predstavnika tijela državne uprave u tijelima regionalnih inicijativa i organizacija; pruža savjetodavnu podršku tijelima jedinica lokalne i područne (regionalne) samouprave za njihove potrebe prekogranične, međuregionalne i transnacionalne suradnje te zastupa njihove interese na regionalnim forumima, upravlja aktivnostima koje se tiču tehničke pomoći, prijenosa znanja i iskustva iz pristupnog procesa drugim državama, obavlja druge poslove iz nadležnosti uprave; nadzire i koordinira rad Sektora u Upravi, te obavlja i druge poslove koje mu povjeri ministar. | 3,700 |
| **3**. | Ravnatelj/ica  Rukovodi radom III. Uprave za političke poslove koja prati, vodi i koordinira ukupne bilateralne odnose sa zemljama Sjeverne, Srednje i Južne Amerike, Afrike, Azije, Oceanije, zemljama Istočnog partnerstva te Ruskom Federacijom i Australijom; skrbi o unaprjeđenju odnosa i potiče rješavanje uzajamnih pitanja; posebno prati, proučava i stručno obrađuje odnose Republike Hrvatske s navedenim zemljama i na tom području koordinira djelovanja nadležnih institucija; prati politiku i odnose EU prema spomenutim zemljama; prati i koordinira političke poslove i odnose s regionalnim inicijativama, skrbi o prekograničnoj suradnji; sudjeluje u utvrđivanju i provedbi Zajedničke vanjske i sigurnosne politike (ZVSP) te nadzire usklađenost stajališta i politika Republike Hrvatske sa stajalištima i politikama EU u području ZVSP-a; upravlja procesom formiranja stajališta Republike Hrvatske u područjima vanjske, sigurnosne i obrambene politike EU; koordinira te provodi postupak usvajanja mjera ograničavanja EU, te utvrđuje i koordinira Zajedničku sigurnosnu i obrambenu politiku (ZSOP); potiče i pruža pomoć u suradnji državnih tijela s inozemstvom u političkim, kulturnim, znanstvenim i drugim područjima; u odnosu na države iz nadležnosti Uprave obavlja poslove u vezi zaštite prava i interesa državljana Republike Hrvatske koji prebivaju ili borave u inozemstvu te promicanja njihovih veza s domovinom; pruža osobitu skrb i zaštitu dijelova hrvatskoga naroda u drugim državama; promiče, uspostavlja i održava veze s hrvatskim iseljenicima i manjinama kao i s njihovim udrugama u njihovim državama; te obavlja i druge poslove iz svoga djelokruga. Ravnatelj Uprave obnaša i dužnost političkog direktora; nadzire i koordinira rad Sektora u Upravi te obavlja i druge poslove koje mu povjeri ministar. | 3,700 |
| **4.** | Ravnatelj/ica  Rukovodi radom IV. Uprave za europsko i međunarodno pravo, nadzire i koordinira rad Sektora u Upravi, daje u rad konkretne predmete načelnicima sektora te između ostaloga daje i upute načelnicima sektora za izvršavanje određenih zadaća; nadzire i prati izvršavanje poslova u upravi; koordinira izradu i prati provedbu Programa za preuzimanje i provedbu pravne stečevine; koordinira, prati i nadzire postupak obavješćivanja (notifikacije) Europske komisije o mjerama prijenosa direktiva i ispunjavanja drugih obveza u nacionalno zakonodavstvo; daje upute i nadzire izradu mišljenja o usklađenosti nacrta prijedloga propisa s pravnom stečevinom EU; u okviru pred-sudskog postupka zbog povrede prava EU koordinira sve faze tijekom trajanja postupka pred EK; koordinira sve faze tijekom trajanja postupka pred Sudom EU; prema Odluci Vlade RH zastupa RH pred Sudom EU; organizira i koordinira praćenje i analiziranje općih i posebnih pitanja međunarodnog javnog prava, međunarodnopravnih aspekta odnosa RH s EU kao i obavljanje poslova u postupku sklapanja, potvrđivanja, objave, stupanja na snagu te registracije međunarodnih ugovora; organizira, koordinira i nadzire obavljanje poslova i zadaća vezanih za vođenje Zbirke međunarodnih ugovora RH sukladno Zakonu o sklapanju i izvršavanju međunarodnih ugovora surađuje s drugim ustrojstvenim jedinicama Ministarstva, tijelima državne uprave, stranim diplomatskim misijama u zemlji, organizacijama i drugim subjektima u cilju usklađivanja, poticanja i provedbi radnih aktivnosti iz nadležnosti uprave; nadzire organiziranje i koordiniranje poslova prevođenja, jezične i stručne redakture i lekture, jezične i pravne redakture i lekture te prevođenja na hrvatski i engleski jezik dokumenata za potrebe službe vanjskih poslova i suradnje Ministarstva i drugih tijela državne uprave s institucijama EU; priprema i odobrava izvješća, analize i drugu dokumentaciju potrebnu za diplomatsko djelovanje; organizira vođenje brige o pravilnom i racionalnom nabavljanju, korištenju i održavanju materijalno-financijskih sredstava i imovine u upravi te obavlja i druge poslove koje mu povjeri ministar. | 3,700 |
| **5.** | Ravnatelj/ica  Rukovodi radom V. Uprave za multilateralu i globalna pitanja, nadzire i koordinira rad Sektora u Upravi, izrađuje nacrt godišnjeg plana Uprave i dostavlja nadležnom državnom tajniku, nadzire i koordinira rad unutar Uprave, daje na rad konkretne predmete načelnicima Sektora te između ostaloga: odobrava završne prijedloge političkih stajališta, odluka, istupa i drugih materijala iz djelokruga Uprave, te u tom smislu predlaže ministru i nadležnom državnom tajniku djelovanja i aktivnosti u okviru tema kojima se bavi Uprava vezano uz NATO; razvoj političkih i sigurnosnih odnosa unutar NATO-a i njegovih članica; sudjelovanje RH u mirovnim operacijama UN-a i NATO-a; provedbu međunarodno preuzetih obveza na polju nadzora konvencionalnog naoružanja, razoružanja, izvozne kontrole robe vojne namjene te suzbijanja širenja oružja masovnog uništenja (nuklearnog, kemijskog, biološkog, radiološkog); politička, gospodarska i socijalna pitanja UN, međunarodnih organizacija iz sustava UN, Pokreta nesvrstanih, Afričke unije, Organizacije islamske konferencije, Arapske lige i drugih izvaneuropskih organizacija; teme na dnevnom redu Vijeća sigurnosti, Opće skupštine i njenih odbora, Gospodarskog i socijalnog vijeća (ECOSOC) i njegovih funkcionalnih komisija; koordinaciju međuresorne suradnje na područjima suzbijanja i prevencije terorizma; aktivnosti lobiranja glede kandidatura RH za članstvo u tijelima UN-a i međunarodnih organizacija; izvršenje financijskih obveza RH prema UN, međunarodnim organizacijama iz sustava UN i drugim međunarodnim organizacijama; diplomatsko djelovanje na području svih vidova suradnje RH u Organizaciji za europsku sigurnost i suradnju (OESS) i Vijeću Europe, te na području ljudskih prava pred međunarodnim organizacijama. Ravnatelj Uprave sudjeluje na međunarodnim konferencijama i stručnim skupovima iz djelokruga Uprave; nadzire i koordinira organizaciju sastanaka i stručnih skupova iz djelokruga Uprave; koordinira stručnu potporu za Ured Predsjednika RH, Ured Predsjednika Vlade RH, Ministarstvo obrane te druga tijela državne uprave vezano za političke i sigurnosne teme kojima se Uprava bavi; prati i organizira vođenje brige o pravilnom i racionalnom nabavljanju, korištenju i održavanju materijalno-financijskih sredstava i imovine u Upravi te obavlja i druge poslove koje mu povjeri ministar. | 3,700 |
| **6.** | Ravnatelj/ica  Rukovodi radom VI. Uprave za konzularne poslove, nadzire i koordinira rad Sektora u Upravi, izrađuje nacrt godišnjeg plana Uprave i dostavlja nadležnom državnom tajniku, nadzire i koordinira rad Sektora u Upravi, organizira i koordinira obavljanje konzularnih poslova u vezi zaštite prava i interesa RH i njezinih državljana koji prebivaju ili borave u inozemstvu, kao i poslova koji se odnose na viznu politiku, vizni sustav RH i zajedničku viznu politiku EU te postupke prema strancima; prati i usklađuje obavljanje konzularnih funkcija iz nadležnosti Uprave u DM/KU RH; daje upute o postupanju DM/KU u vezi s poslovima iz nadležnosti Uprave; posredno pruža međunarodnopravnu pomoć hrvatskim pravosudnim, upravnim i drugim državnim tijelima, hrvatskim državljanima i pravnim osobama; odobrava završne prijedloge materijala iz djelokruga rada Uprave, obavlja stručne i upravne poslove vezane za analiziranje, primjenu i tumačenje materije međunarodnog prava, priprema i odobrava izvješća, analize i drugu dokumentaciju potrebnu za diplomatsko djelovanje, te u tom smislu predlaže nadležnom državnom tajniku i ministru djelovanja i aktivnosti iz nadležnosti Uprave; koordinira, nadgleda i odobrava izdavanje diplomatskih i službenih putovnica, te putnih isprava hrvatskim državljanima, izdavanje odobrenja za prelet/slijetanje stranih državnih i vojnih zrakoplova, uplovljavanje stranih državnih i vojnih brodova, te ostala pitanja iz nadležnosti Uprave; surađuje s drugim ustrojstvenim jedinicama Ministarstva u pripremi cjelovite i usklađene međuresorske aktivnosti iz nadležnosti Uprave; surađuje sa stranim DM/KU akreditiranima u RH u vezi s konzularnim poslovima iz nadležnosti Uprave; organizira i koordinira konzularne konzultacije s drugim državama; sudjeluje u radu stručnih međunarodnih skupova i na međuresornim stručnim sastancima; organizira vođenje brige o pravilnom i racionalnom nabavljanju, korištenju i održavanju materijalno-financijskih sredstava i imovine u Upravi te obavlja i druge poslove koje mu povjeri ministar. | 3,700 |
| **7.** | Ravnatelj/ica  Rukovodi radom VII. Uprave za informacijsku sigurnost, nadzire i koordinira rad Sektora u Upravi, odlučuje o najsloženijim stručnim pitanjima iz djelokruga Uprave; ostvaruje stručnu suradnju unutar i izvan Ministarstva u cilju provedbe programa iz djelokruga Ministarstva odnosno Uprave kojom upravlja te obavlja i druge poslove koje mu povjeri ministar. | 3,700 |
| **8.** | Ravnatelj/ica  Rukovodi radom VIII. Uprave za gospodarske poslove i razvojnu suradnju, koja prati provedbu gospodarskog dijela vanjske politike Republike Hrvatske; koordinira bilateralnu gospodarsku suradnju s inozemstvom; izrađuje prijedloge jačanja hrvatskog izvoza, nastupa hrvatskih tvrtki u inozemstvu i uspješnog integriranja politike izvoza i politike stranih ulaganja; prati i provodi investicijsku politiku; prati i usklađuje rad diplomata zaduženih za gospodarske poslove u DM/KU; prati aktivnosti međunarodnih organizacija i institucija u području gospodarstva i financija, te s njima surađuje i unaprjeđuje odnose između njih i Republike Hrvatske, što se prvenstveno odnosi na Organizaciju za gospodarsku suradnju i razvoj (OECD) te druge multilateralne organizacije i inicijative; sudjeluje u aktivnostima koje se odnose na energetsku politiku Republike Hrvatske i EU; prati i promovira razvoj strateških energetskih projekata Republike Hrvatske, kao i razvoj ključnih energetskih projekata unutar EU; obavlja upravne i stručne poslove koji se odnose na trgovinsku i investicijsku politiku te provedbu zajedničke trgovinske politike EU-a; priprema prijedloge stajališta u dijelu trgovinske politike za sastanke Europskog vijeća i Vijeća za opće poslove; upravlja procesom usvajanja političkih stajališta i pripremnih materijala za sastanke Vijeća za vanjske poslove iz nadležnosti Uprave (u razvojnom i trgovinskom formatu), te nadležnih radnih skupina u okviru tih tijela (njih 13); daje upute za pripremu i odobrava prijedloge političkih stajališta, tema za razgovor, govora, podsjetnika, pisama, dopisa i drugih pisanih materijala; koordinira rad s drugim državnim tijelima i institucijama vezano uz provedbu trgovinske politike Europske unije; predlaže i prati usklađivanje hrvatskog zakonodavstva i provođenje preuzetih obveza Republike Hrvatske sa zakonodavstvom i politikama Europske unije; daje smjernice za oblikovanje, koordinaciju i provedbu nacionalne politike razvojne suradnje i humanitarne pomoći i njezino usklađivanje s vanjskopolitičkim interesima; koordinira izradu Nacionalne strategije razvojne suradnje, Provedbenog programa i Izvješća o provedbi službene razvojne pomoći; izrađuje smjernice za pripremu stajališta i sudjelovanje u radu Vijeća za vanjske poslove u razvojnom formatu; potiče i vodi razvojni dijalog s partnerima u cilju izrade programa razvojne suradnje; potiče suradnju s institucionalnim i izvaninstitucionalnim partnerima; prati rad DM/KU u području razvojne politike, nadzire i koordinira rad Sektora u Upravi te obavlja i druge poslove koje mu povjeri ministar. | 3,700 |

\*PLAĆA RADNIH MJESTA

Plaća radnih mjesta državnih službenika određena je Zakonom o državnim službenicima („Narodne novine“ broj 92/05, 140/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 01/15, 138/15, 61/17, 70/19) i Dodatkom I Kolektivnog ugovora za državne službenike i namještenike („Narodne novine“ broj 2/19).